
Резюме: Съвременното образование е с императивна насоченост относно благоденстващото развитие на малките ученици. То е основополагащо за развитие на менталния потенциал и икономическия капацитет на всяка една нация. То е формиращо и градиращо; насочва, моделира и изгражда. Взискателната околна среда налага висока отговорност и силна професионална ангажираност. Поради това образователната система предприема непрекъснати интеграционни промени. Алтернативните иновативни училища предлагат модернизация, индивидуализация и практико-приложна аспектност. Разнообразието от методики, педагогики и образователни подходи и методи внасят освен колорит и възможности за избор, но и обогатяване и надграждане над вече известното.

Abstract: Modern education is imperatively focused on the prosperous development of young students. It is fundamental for the development of the mental potential and economic capacity of each nation. It is formative and gradational; it directs, models and builds. The demanding environment imposes high responsibility and strong professional commitment. Therefore, the educational system undertakes continuous integration changes. Alternative innovative schools offer modernization, individualization and practical-applied aspect. The variety of methodologies, pedagogies and educational approaches and methods bring not only color and options for choice, but also enrichment and upgrading of what is already known.

Алтернативните начални училища са изключителни образователни модели от нов тип, поставящи акцент върху индивидуализацията, практиката, емоционалната интелигентност, свободата на малките ученици. Тези училища следват алтернативни програми, отличаващи се с иновативност, и са под егидата на Министерство на образованието и науката. Отличават се с качествено оценъчно отношение, открито и надграждащо учене, лидиране, интерактивност, интегративност, емоционално преживяване. Поощряват саморегулираното учене, индивидуализма и инициативната идейност. При тях е важно сътрудничеството и свободата на избор. Развитието на личността е цялостно – емоционално, социално, ментално, физическо. Набляга се на креативността и развитието на въображението. Саморегулираното учене и това чрез преживяване са с особен приоритет на разглеждане и практикуване. Организират се дискусии и дебати между учениците, както и те сформират собствени събрания, на които обсъждат различни интригуващи ги въпроси. Личният интерес е успешно съчетан с благоприятна творческа среда и отпускаща атмосфера. Проектите и критическото мислене залягат в основата на практическите ситуации. Гъвкавостта и пространственото решение бележат вътрешната мотивация на учениците [1].


Фигура 1 [2]. Иновативни принципи, залягащи в алтернативните начални училища.

Интеграцията на добри идеи и практики насърчава активното учене на малките ученици. Следващите иновации училища се подкрепят в прехода от идея към реализация на проект за иновативно училище. За да бъде едно училище алтернативно иновативно, то трябва да отговаря на следните критерии:
· да има ясна цел и визия за бъдещото си развитие;
· да се отличава с подобрени и усъвършенствани резултати в учебната си дейност;
· да отговаря на всички иновативни характеристики;
· да извърши собствена самооценка на състоянието на училищните елементи;
· да може да опише точно иновацията/иите си;
· да посочи собствени индикатори за успешна реализация;
· да може да посочи очакваните резултати и компетентности;
· да има възможност за мултиплициране на добри училищни практики;
· да носи богата информативност и доказателственост за ефективна приложимост на иновациите;
· да притежава ресурсна обезпеченост за безпрепятствено интегриране на иновацията/иите [3].
Алтернативните начални училища променят стратегическата образователна насока фундаментално. С примерите си те моделират нова образователна парадигма и предоставят широко поле за ученическа изява. Тяхната цел е успешна интеграция на иновативни образователни практики. За тази цел участват в национални научни форуми с международен отзвук за предаване и приемане на опит.
Отличителни характеристики на иновативното училище са:
· иновативно учебно съдържание;
· иновативни методи;
· иновативно управление;
· иновативна квалификация [4].


Фигура 2 [5]. Иновативни практики, залягащи в алтернативните начални училища.


Фигура 3 [6]. Иновативни идеи, залягащи в алтернативните начални училища.

Алтернативните иновативни училища чувствително обогатяват и подобряват качеството на цялостното образование, тъй като те организират по съвършено различен начин своето управление, вътрешна дейност и самоорганизационни процеси. Съзидават и конструират нова учебна среда, съдържание, планове, програми. Благоприятстват и стимулират надграждането и самостоятелната ентусиазираност. Налагат нови стандарти в сферата на училищното образование. Поддържат целенасочено планиране и програмиране в работата си. Изключително добре предпоставят интеракцията и развитието на изкуствения интелект в образованието [7]. Разработването на иновативни модели заляга в основата на тематичните мрежи за обучение. Неразривно свързано с предприемаческия модел на обучение, заедно постигат изключителни обучителни резултати. Решаващи са реално постигнатите ползи от практиките и идеите. Винаги отворени са за конструктивен диалог с бизнеса и образователните институции. Търсят съгласувана подкрепа и винаги залагат на многопосочните позитивни ефекти [8].
Преосмислянето на образованието води до променена визия. Усъвършенстването му е предпоставка за образователно качество, отговарящо на спецификата и особеностите на съвременното младо поколение. Алтернативните иновативни училища са изключителна възможност за българското демократично общество [9].

Нови учебни предмети, модули и учене


Бизнес сътрудничество и предприемачество


Промяна в мисленето и светоусещането


Мобилизация за мултиплицираност


Форуми за образователни иновации


Училищни иновативни лаборатории 


Подкрепа, мониторинг и анализ


Интересни клубове


Проектно обучение


Състезателни инициативи









Облачно учене


Самостоятелна учебна дейност у дома


Целенасочено профилирано обучение


Учене по модел 1:1


STEAM и LEGO


Космическо обучение


Социално-емоционално образование




Мислене тип логаритъм


Аналитичност, логичност и абстрактност


Разбиране на STEM


Концентрация, упоритост и системност


Увереност и вяра в собствените сили и възможности


Решаване и разкриване


Креативност и изкуство


Фокус, център и прецизиране

